ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ

ՈՐՈՇՈՒՄ

-------------- 2015 թվականի N -------------- Ա

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2009 ԹՎԱԿԱՆԻ ՀՈՒՆԻՍԻ 26-Ի N 717-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ

Հայաստանի Հանրապետության կառավարությաունը որոշում է.

1. Հայաստանի Հանրապետության կառավարության 2009 թվականի հունիսի 26-ի «Տնտեսության վարկավորման ծրագրի մասին» N 717-Ա որոշմամբ հաստատված հավելվածում կատարել հետևյալ լրացումները և փոփոխությունները.
	1. Հավելվածի 5-րդ պարբերության « բացառությամբ սույն ծրագրի» բառերից հետո լրացնել ««Բաղադրիչ 1»-ի և» բառերը,
	2. Հավելվածի 8-րդ պարբերությունում «բացառությամբ սույն ծրագրի» բառերից հետո լրացնել ««Բաղադրիչ 1»-ի և» բառերը,
	3. Հավելվածի «Բաղադրիչ 1»-ի 5-րդ պարբերության մեջ «Վարկի օգտագործման ժամկետը մինչև 10 տարի» նախադասությունը փոխարինել «Վարկի օգտագործման ժամկետը մինչև 17 տարի: 2015 թվականի դեկտեմբերի 10-ին վարկի մայր գումարի մարումն իրականացվում է 2015 թվականի հունիսի 10-ին մարվող գումարի չափով, իսկ 2016 թվականի հունվարի 1-ի դրությամբ վարկի մնացորդը, վերադարձվում է հավասարաչափ կիսամյակային մարումներով՝ մինչև 2026թ հունիսի 10-ը:» նախադասություններով:
2. Հայաստանի Հանրապետության ֆինանսների նախարարին՝ սույն որոշումն ուժի մեջ մտնելուց հետո 10-օրյա ժամկետում՝ ապահովել Հայաստանի Հանրապետության կառավարության 2009 թվականի հունիսի 26-ի N 717-Ա որոշման շրջանակում Հայաստանի Հանրապետության կենտրոնական բանկի հետ կնքված պայմանագրում սույն որոշումից բխող փոփոխության կատարումը և դրանց համապատասխանեցումը սույն որոշմանը:

**Հ Ի Մ Ն Ա Վ Ո Ր ՈՒ Մ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2009 ԹՎԱԿԱՆԻ ՀՈՒՆԻՍԻ 26-Ի N 717-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԵՐԻ ԸՆԴՈՒՆՄԱՆ**

|  |
| --- |
| **1. Ընթացիկ իրավիճակը և իրավական ակտի ընդունման անհրաժեշտությունը** |
| Հայաստանի Հանրապետության կառավարության 2009 թվականի հունիսի 26-ի «Տնտեսության վարկավորման ծրագրի մասին» N 717-Ա որոշման «ֆինանսաբանկային համակարգի վարկավորում» Բաղադրիչ 1-ով հիմնականում վերաֆինանսավորվում են գյուղատնտեսության ոլորտին տրամադրված վարկերը: Այս բաղադրիչի մարման ժամկետի երկարաձգումը հնարավորություն կտա ապահովել ծրագրի շարունակականությունը և առավել արդյունավետ կերպով իրականացնել գյուղվարկերի վերաֆինանսավորում: |
| **2. Առաջարկվող կարգավորման բնույթը** |
|  Նախագծի նպատակն է Հայաստանի Հանրապետության կառավարության 2009 թվականի հունիսի 26-ի «Տնտեսության վարկավորման ծրագրի մասին» N 717-Ա որոշման «ֆինանսաբանկային համակարգի վարկավորում» «Բաղադրիչ 1»-ով նախատեսված վարկի ժամկետը երկարաձգել 7 տարով՝ մինչև 2026 թվականը:  |
| **3. Նախագծի մշակման գործընթացում ներգրավված ինստիտուտները, անձինք և նրանց դիրքորոշումը** |
|  Նախագիծը մշակվել է Հայաստանի Հանրապետության կենտրոնական բանկի կողմից:  |
| **4. Ակնկալվող արդյունքը** |
| Նախագծի ընդունման արդյունքում հնարավոր կլինի առավել արդյունավետ կազմակերպել «Բաղադրիչ 1»-ով նախատեսված գյուղատնտեսության ոլորտի վարկավորման գործընթացը, այդ ոլորտի աջակցման նպատակով տարեկան վերաֆինանսավորել առավել մեծ ծավալով գյուղատնտեսական վարկեր:  |

**ՏԵՂԵԿԱՆՔ**

**«Հայաստանի Հանրապետության կառավարության 2009 թվականի հունիսի 26-ի N 717-Ա որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախuերի և եկամուտների էական ավելացումների կամ նվազեցումների մաuին**

«Հայաստանի Հանրապետության կառավարության 2009 թվականի հունիսի 26-ի N 717-Ա որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի ընդունման դեպքում պետական բյուջեում կամ տեղական ինքնակառավարման մարմինների բյուջեներում ծախuերի և եկամուտների էական ավելացումներ կամ նվազեցումներ չեն նախատեսվում:

**Հայաստանի Հանրապետության**

**կենտրոնական բանկի նախագահ` Արթուր Ջավադյան**

**ՏԵՂԵԿԱՆՔ**

**«Հայաստանի Հանրապետության կառավարության 2009 թվականի հունիսի 26-ի N 717-Ա որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի ընդունման կապակցությամբ այլ oրենքների և այլ նորմատիվ իրավական ակտերի ընդունման անհրաժեշտության բացակայության մասին**

«Հայաստանի Հանրապետության կառավարության 2009 թվականի հունիսի 26-ի N 717-Ա որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի ընդունման կապակցությամբ Հայաստանի Հանրապետության այլ օրենքներում և այլ նորմատիվ իրավական ակտերում փոփոխություններ կամ լրացումներ կատարելու անհրաժեշտություն չի առաջանա:

**Հայաստանի Հանրապետության**

**կենտրոնական բանկի նախագահ` Արթուր Ջավադյան**